**REZULTATI UPISA ZA PEDAGOŠKU GODINU 2025./2026.**

* Rješenje o upisu djece u dječje vrtiće i jaslice Dječjeg vrtića Radost za pedagošku godinu 2025./2026. po programima

**V A Ž N O**

**OBAVIJEST RODITELJIMA/STARATELJIMA**

Roditelji/staratelji djece upisane temeljem Rješenja o upisu djece u dječje vrtiće i jaslice Dječjeg vrtića Radost za pedagošku godinu 2025./2026. po programima potpisat će Ugovore o međusobnim pravima i obvezama s Dječjim vrtićem Radost u razdoblju od **14.svibnja 2025. god. do najkasnije 23.svibnja 2025.god.** u Upravi Vrtića na adresi Hercegovačka 22, 21000 Split u vremenu od 08.00 do 13.00 sati.

**U protivnom, smatrat će se da su odustali od upisa djeteta/djece u program vrtića ili jaslica.**

**NAPOMENA:**

Ugovori će se moći preuzeti sa web stranice Vrtića ili u Upravi Vrtića od 14.svibnja 2025. god.

Ugovor potpisuju oba roditelja/staratelja osim u slučaju kada jedan roditelj ostvaruje roditeljsku skrb.

Samo u iznimnim slučajevima(duža odsutnost i sl.) Ugovor može potpisati jedan roditelj, premda oba ostvaruju roditeljsku skrb, i to na način da isti s punom odgovornošću jamči suglasnost drugog roditelja s upisom djeteta u vrtić po uvjetima iz Ugovora.

Ugovor se potpisuje u dva primjerka. Potpisane ugovore potrebno je donijeti na protokol u Upravu Vrtića na adresu Hercegovačka 22,Split, u vremenu od 08:00 do 13:00 sati.

**V A Ž N O**

**OBAVIJEST RODITELJIMA/STARATELJIMA PODNOSITELJIMA ŽALBE**

Podnositelji zahtjeva koji nisu zadovoljni Rješenjem Povjerenstva za upise o upisu djece u dječje vrtiće i jaslice Dječjeg vrtića Radost za pedagošku godinu 2025./2026. imaju **pravo žalbe u roku od petnaest (15) dana i to od 22.05.2025. do zaključno s 06.06.2025. god.** Žalba se podnosi Upravnom vijeću Dječjeg vrtića Radost.

Žalbe će se zaprimati osobnim dolaskom u Upravu vrtića, na adresu Hercegovačka 22, Split, u vremenu od 08:00 do 13:00 sati svakim radnim danom (osim subote i nedjelje) ili putem pošte na adresu Vrtića: Dječji vrtić Radost, Hercegovačka 22, 21000 Split.

**Roditelji/staratelji djece koji po žalbi** **dobiju pozitivno rješenje**, izvršit će potpisivanje Ugovora o međusobnim pravima i obvezama s Dječjim vrtićem Radost u razdoblju **od 01.07.2025. do najkasnije 11.07.2025.** u vremenu od 08:00 do 13:00 sati u Upravi vrtića, na adresi Hercegovačka 22, Split.

**U protivnom smatrat će se da su odustali od upisa djeteta/djece u program vrtića ili jaslica.**